Uno (karta oʻyini). Uno (italyancha – "bir", UNO sifatida stilize qilingan) – qarta oʻyini; dastlab 1971-yilda Cincinnati yaqinidagi Reading shahrida sartarosh Merle Robbins tomonidan ishlab chiqilgan. 1992-yilda Mattel kompaniyasi oʻyin brendi va huquqlarini sotib oladi. Uno oʻyini koʻp jihatdan Germaniyaning anʼanaviy „mau-mau“ oʻyiniga asoslangan, ammo baʼzi qoʻshimcha kartalar toʻplami bilan farq qiladi. Oʻyinning minimum davomiyligi 10 daqiqadan boshlanib, kamida 2 ta oʻyinchi boʻlishi lozim. Bundan tashqari, oʻyinning "Uno Kids" va boshqa versiyalari mavjud. Tarixi. Oʻyin dastlab 1971-yilda Cincinnati chekkasida joylashgan Ogayo shtatining Reading shahrida "Merle Robbins" tomonidan ishlab chiqilgan. Uning oilasi va doʻstlari oʻyinga yanada qiziqib boshlagandan soʻng, Merle oilasi bilan birgalikda oʻyinning 5000 nusxasini chop etish maqsadida uyini 8000 dollar evaziga garovga qoʻyishiga toʻgʻri keladi. Merle oʻyinni dastlab sartaroshxonalarda sotib boshlaydi, keyinroq esa mahalliy korxonalar ham uni sotib olishga qiziqish bildiradi. Keyinchalik Robbins oʻyini mualliflik huquqlarini Illinoys shtatining Joliet shahrida yashovchi Robert Tezak va uning doʻstlariga 50 000 dollar evaziga hamda bir oʻyin qutisini 10 sentdan sotadi. Robert Tezak Unoni sotish uchun International Games, Inc.ni tashkil etdi, oʻyinlar Illinoys shtatining Maywood shahridagi Saltzman Printers kompaniyasi tomonidan ishlab chiqarila boshlagan. 1992-yilda International Games kompaniyasi Mattel kompaniyasi tarkibiga kiritiladi. Qoidalar. Oʻyin jami 112 ta kartadan iborat; toʻrt xil rangli (qizil, sariq, yashil, koʻk) toʻplamlarning har birida 25 tadan: bitta noldan, ikkitadan 1 dan 9 gacha raqamlar hamda ikkitadan „Oʻtkazib yuborish“ "(„Skip“)", „Ikkita koʻtarish“ "(„Draw Two“)" va „Teskari“ "(„Reverse“)". Bundan tashqari, toʻplamda toʻrtta „Yovvoyi“ („Wild“) – rang oʻzgartira oladigan, toʻrtta „Yovvoyi: toʻrtta koʻtarish“ "(„Wild Draw Four“)" va bitta „Yovvoyi: armashtiruvchi karta“ "(„Wild Shuffle Hands“)" va uchta „Yovvoyi: moslashtirilgan karta“ "(„Customizable Wild card“)" kartalarini oʻz ichiga oladi . 2018-yilgacha ishlab chiqarilgan toʻplamlarda soʻnggi ikki turdagi „Yovvoyi“ („Wild“) kartalari mavjud emas va oʻyin jami 108ta kartani tashkil qiladi. Diler har bir oʻyinchiga yettitadan karta tarqatadi va ortib qolgan kartalar "(bank)"ning eng birinchisida turgan karta olib oʻyinni boshlaydi. Oʻyin soat strelkasi boʻyicha davom etadi, oʻz navbatida oʻyinchilar quyidagilardan birini bajarishi kerak: "Yovvoyi" ("Wild") kartalar vazifasi. Gʻolib. Oʻyin gʻolibini aniqlashning quyidagi 2 usuli mavjud: 1. Oʻyinchilar oʻz kartalarining qiymatini hisoblab chiqadilar va bu summa har bir oʻyinchining hisobiga yozib boriladi. Oʻyin oʻyinchilardan biri 500 ball (yoki oʻyinchilarning ixtiyoriga koʻra boshqa har qanday miqdor) yigʻmagunga qadar davom etadi. "Eng kam ball" toʻplagan oʻyinchi gʻolib boʻladi. 2. Boshqa oʻyinchilarda hali oʻyinni davom ettirish uchun yetarlicha karta mavjud boʻlgan paytda kimning qoʻlida birinchi boʻlib kartalar tugasa, oʻsha ishtirokchi ochkosi qolganlarning kartasi boʻyicha hisoblanadi. Birinchi boʻlib "500 ball" toʻplagan oʻyinchi oʻyin gʻolibiga aylanadi. "* Raqamli kartalar – oʻz qiymati boʻyicha;" Ikki kishilik oʻyin. Ikki kishilik oʻyinda „Teskari“ („Reverse“) kartasi „Oʻtkazib yuborish“ („Skip“) kartasi bilan birdek boʻladi: ikkinchi oʻyinchi bir navbat oʻtkazib yuboradi. Yangi kartalar. Bu kartalar har qanday navbatda oʻynalishi mumkin va oʻyin yakunida + 40 ball beriladi. Karta va toʻplam uslublari. Oʻyinning boshqa versiyalarida eski yoki yangi dizayndagi belgilar va tasvirlar, jumladan, „Wild“ soʻzi ham "Wild" („Yovvoyi“) kartalarida mavjud emas. 2010-yilgi „Uno Mod“ versiyasida harflar yoki raqamlar oʻrniga belgilardan foydalaniladi. 2017-yil 16-sentabr sanasida Mattel kompaniyasi rang ajrata olmaydigan bemorlar uchun maxsus "Uno ColorAdd" toʻplamini ishlab chiqiradi. 2019-yil 1-oktabr kuni Mattel Koʻzi ojizlar milliy Federatsiyasi Prezidenti Mark Riccobono bilan hamkorlikda oʻyinning Brayl alifbosidagi versiyasini chiqaradi. Riccobono oʻz press-relizida shunday dedi: "Endilikda koʻzi ojiz odam oʻzi singari odam bilan yoki sogʻ oila aʼzolari va doʻslari bilan „UNO“ oʻyinini oʻynay olishi jamiyatimiz uchun chinakam baxt!". Uno: The Game Show (Uno: Oʻyinlar shousi). 2013-yil mart oyida Mattel va Gurin kompaniyasi Uno oʻyiniga asoslangan har kuni yarim soat boʻlib oʻtadigan televiktorina-koʻrsatuvi ustida ishlayotganligi haqida eʼlon qiladi. Unda yutuq sifatida 100 000 dollarlik naqd pul sovrini oʻynalishi, shuningdek, ishtirokchilar 1 million dollarlik yutuq uchun bellashadigan prime-time versiyasi ham boʻlishi haqida aytib oʻtadi. Biroq, keyinchalik bu loyiha gʻoyasi bekor qilindi. Oʻxshash oʻyinlar. Uno karta oʻyini "shedding" (inglizcha.), yaʼni boshqa oʻyinchilar qoʻlida kartalarini qolmay qolishidan oldin oʻzida birorta ham karta qolmasligi oʻyinning maqsad hisoblanadi. Reyting. Games jurnali „Uno“ni "1980-yilning eng yaxshi 100 ta oʻyini" roʻyxatiga kiritib, oʻyin haqida quyidagicha izoh yozadi: "Oʻyin „Crazy Eights“ oʻyini bilan juda oʻxshash, lekin ancha yaxshi va oʻrganish sodda tuzilgan". 2 yildan soʻng, Uno "1982-yilning eng yaxshi 100 ta oʻyini" roʻyxatiga kiradi va „Uning mashhurligi uning strategiyasidan emas, balki soddaligidandir“ va „Oʻyin baholash tizimi biroz gʻalati“ deya izoh qoldirishadi.